
       GHEORGHE CIUHANDU

REFERAT

privind modificarea tarifelor pentru serviciile funerare si modificarea tarifelor permiselor de lucru practicate în cimitirele aparţinând Primăriei Municipiului Timişoara aprobate prin H.C.L. nr.16/25.01.2005 si H.C.L. nr.301/ 2002prin indexare cu rata inflaţiei stabilită pentru anul 2005

           Serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.84/22.04.2003 şi H.C.L.M.T. nr.266/28.06.2005 unor firme pe o perioadă de 10 ani, respectiv următoarelor societăţi : S.C. Vînătorul S.R.L., S.C. Consimpex S.R.L. şi S.C. DenisAlex S.R.L.


Precizăm că în conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.231/24.05.2005, tarifele aferente lucrărilor şi serviciilor funerare precum si tarifele permiselor de lucru sunt aprobate prin hotărârea Consiliului Local.

Astfel, prin Hotărîrea Consiliului Local nr. 16/25.01.2005 s-au aprobat tarifele pentru serviciile funerare practicate în cimitirele apartinand Primariei Municipiului Timisoara pentru anul 2005, fiind indexate cu o rată a inflaţiei corespunzătoare anului 2004.

În luna Ianuarie 2006 s-a indexat cu rata inflaţiei, corespunzătoare anului 2005 taxa de concesiune, respectiv redevenţa pe care societăţile concesionare o au de achitat la bugetul local.

Astfel, se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara aprobate prin H.C.L. nr. 16/25.01.2005, prin indexarea cu rata inflaţiei stabilită pentru anul 2005 adica 8,6%.De asemenea se impune majorarea tarifelor permiselor de lucru cu acelasi procent de 8,6%, care ne-a fost comunicat de catre Institutul National de Statistica –Directia Regionala de Statistica Timis,avand in vedere ca tarifele permiselor de lucru nu au fost actualizate din 2003 pe motivul protectiei sociale.Tarifele permiselor de lucru nu au fost actualizate din 2003, fiind preluate de la S.C. A.D.P. S.A. de catre Serviciul Public de Administrare Locuinte si Utilitati odata cu preluarea unor activitati conform H.C.L.301/2002.

Prezentul referat a fost întocmit şi ca urmare a adresei nr. D72005-003647/30.08.2005 a Societăţilor Comerciale CONSIMPEX S.R.L. şi VÂNĂTORUL S.R.L., prin care solicitau indexarea tarifelor cu rata inflatiei pentru serviciile funerare practicate în cimitirele aparţinând Primăriei Municipiului Timişoara pentru anul 2006.

Urmare adreselor nr.D82006-000065/19.01.2006 si nr. D82006-000064/19.01.2006 a Societatilor Comerciale VANATORUL S.R.L.si DENIS-ALEX S.R.L. se solicita majorarea unor servicii funerare avand in vedere modificarea  salarului minim pe economie de la 310 lei/angajat la 330 lei/angajat cu toate impozitele aferente pe care aceste societati concesionare sunt obligate a le onora.

Anexam nota de fundamentare a tarifelor serviciilor funerare si tarifelor permiselor de lucru modificate cu rata inflatiei aferente anului 2005, respectiv 8,6% si cu modificarea salariului minim pe economie, tarife care urmeaza a fi practicate in cimitirele apartinand Primariei Municipiului Timisoara in anul 2006 de catre societatile concesionare.

